У гэтыя ж дзесяцігоддзі заўважным стала значнае змяншэнне колькасці чаек-рыбачак (Chroicocephalus ridibundus), бо менавіта іх гнездавыя калоніі забяспечваюць неабходную абарону ад драпежнікаў многім іншым відам птушак. Таму іх шырокамаштабнае знікненне адмоўна адлюстравалася на поспеху гнездавання і ныркоў-сівакоў. Яшчэ адным важным адмоўным фактарам з’явілася вялікая колькасць мінеральных рэчываў у вадзе, якія трапляюць туды дзякуючы сельскай гаспадарцы з навакольных палёў. Гэта, у сваю чаргу, дапамагае хуткай і буйнай вегетацыі вадаростаў і падводнай расліннасці і перашкаджае ныркам і іншым ныраючым птушкам здабываць пад вадой ежу.